Kuvaspesiaali: Autovuoden 2015 hienoimmat hetket - Lifestyle - MTV.fi
Lifestyle > Autot Julkaistu 05.01.2016 07:06
Vuosi 2015 tarjosi jälleen nipun hienoja kokemuksia. Tässä muutamia kohokohtia allekirjoittaneen vuodesta.
Vuoden varrella tulee vastaan monenlaisia autoja. Jotta hetket olisivat ikimuistoisia liittyy tilanteisiin yleensä myös muistoja menneisyydestä, ennakkoluuloja ja odotuksia. Hienoimpia useimmista hetkistä tekee se, että ne saa jakaa muiden henkilöiden kanssa.
Nyt vuoden viimeisenä päivänä taakse päin katsoessa nousee hymy väkisinkin huulille. Vuosi on tarjonnut mahtavia hetkiä, niin Suomen kamaralla kuin ulkomaillakin. Tässä muutamia hienoimpiin hetkiin liittyviä kuvia.
Keväällä Porsche esitteli Boxster ja Cayman -mallien GTS-versiot. Paikalla oli myös itse Walter Röhrl opastamassa rata-ajon saloihin
Olin saanut muutamaa päivää aikaisemmin Mercedes-AMG GT S:n pienoismallin, ja heti perään tarjoutui mahdollisuus ajaa oikeaa autoa.
Mercedeksen malliston toinen ääripää uuden GT S:n jälkeen. Ensimmäinen kerta Unimogin ratin takana teki vaikutuksen!
Uusi Mustang esiteltiin Etelä-Saksassa. Klassinen vapaasti hengittävä V8 yhdistettynä manuaalivaihteistoon on hieno ja nykypäivänä harvinainen yhdistelmä
Osallistuimme Moottori-lehden Lauri Ahtiaisen kanssa vuosittain järjestettävään Baltic Press Rally -tapahtumaan. Huikean seikkailun Baltiassa kruunasi autona toiminut Subaru WRX STI.
Pääsin ottamaan kylmät tyypit uudesta A4:stä ensimmäisten toimittajien joukossa merkin pääkallopaikalla Saksan Ingolstadtissa.
Lomareissu Saksaan johdatti Porsche-museon pakeille, ja sieltä ajoon valikoitui yksi arvostetuimmista 911-malleista: Carrera RS 2.7. Kertakaikkisen unohtumaton kokemus museovanhuksen kanssa
Jatkoksi RS:n jälkeen saimme alle GT3:n, joka voitti sydämeni sulosoinnuillaan ja hienolla ajettavuudellaan.
GT3 lunasti lupauksensa Saksan vapaan nopeuden osuuksilla. Auton vakaus kuvan kaltaisissa nopeuksissa oli yksinkertaisesti sanottuna hämmästyttävää. Kuva: Kim-Niklas Antin
Välillä pääsee piristämään Helsingin katukuvaa hieman värikkäämmillä kulkuneuvoilla.
BMW i8 oli todella mieleenpainuva kokemus erilaisuudessaan. Bemari on onnistunut hienolla tavalla tuomaan futuristisuutta hienolla tekniikalla varustettuun autoon.
Uusi R8 on taidokas insinööritaidon näyte, ja Jaguar puolestaan tarjoaa annoksen enemmän fiilistä. Hieno tv-kuvausten päivä kokonaisuudessaan
Ylellisyys sai uuden määritelmän Mercedes-Maybachin myötä. Tästä ei paljoa takapenkkiläisen mukavuus enää parane.
Puhdas lumi kotiseudulla jouluaattona ja alla uusi Jaguar XF. Vain kaksikymmentä vuotta sitten ajoin onnellisena samalla pihalla Suzuki Noppelilla.
Ökyautomerkki järjesti koeajajille F1-unelman täyttymyksen Yhdysvallat haastoi Volkswagenin oikeuteen – kymmenien miljardien korvaukset uhkaavat